text: өндірістік маркетинг қолданбалы маркетинг жүйесіндегі анағұрлым маңызды маркетингтердің бірі. өнеркəсіптік өндіріс бұл тауарлар мен ресурстар ағымын саланың ішіне, сондай-ақ сыртына бағыттайтын салалар кешені. өнеркəсіптік кешен үш бағытқа таралады: шикізат пен жартылай фабрикаттарды өндіруші салалардан алу, оларды қолдану, салаларды күрделі қосымша материалдармен қамтамасыз ету; материалдарды жəне тұтынушылық тауарларды жеке тұтынушыларға, мемлекетке, өндірістік жəне өндірістік емес ұйымдар мен экспортерларға сату; өңдеуші өнеркəсіптің ішіндегі жеке кəсіпорындар арасында жартылай фабрикаттармен, тораптармен, агрегаттармен, қосымша жəне дайын материалдармен, алмасу; өндірістік (өнеркəсіптік) маркетинг келесі ұстанымдарды басшылыққа алады: өндірушінің өзіне айтарлықтай тиімді жəне қолайлы, тауарлар тұтынушыларға күштеп таңылатын өнеркəсіптің даму жолдарын қабылдамайды; өндіруші өз тауарларына тоқмейілсімей, тауардың тұты- нушылық қасиеттеріне сенімсіздікпен қарап, осының негізінде өндірісті жаңартып отыруы керек; қаймықпай, оларға түзу қарай білу керек, олар қолданатын маркетинг құралы мен маркетинг желісін зерт- теуге тиісті; сыртқы ортаның өзгерісін ұдайы есепке алу қажет.